Waterlanders is eintlik die naam vir die bewoners van die moerasagtige, laagliggende dele van Holland, Broek en Waterland – oordragtelik gebruik vir trane.
Die Goddelike Geboorte was ’n historiese keerpunt. Dit het die geskiedenis in twee geskeur met die heilige konsepsie, engelesang en ’n prominente ster. Maar tog, eintlik nederig en sonder eiewaan.
Kerskaartjies, -liedere en -tonele skep ’n prentjie van vrede en heiligheid – die toneel in die stal byna gesellig en knus. G’n teken van die benoude gesoek na verblyfplek en die eerste geboortepyne nie. Selfs die Evangelies noem slegs die wesenlike feite en laat na om die leser selfs ’n vlugtige blik op die detail rondom die gebeure te gee.
En soms is dit dalk net nodig om die geboorte van ons Here uit ’n ander hoek te bekyk. Soos T.S. Eliot in 1927 gedoen het. Hy skryf ’n aangrypende gedig waarin hy die Geboorte vanuit die oë van die drie wyse manne beskryf. Dit is langerig en dié wat kans sien, kan hier klik om die volledige gedig, “Journey of the Magi”, te lees – dit is die moeite werd!
Al die woorde is simbolies van die bitter moeilike omstandighede waarin die Verlosser gebore is. Ook van die daaropvolgende vervolging en verwerping waarmee Hy sy lewe lank op aarde gekonfronteer is.
Dalk gee Openbaring 12 ’n meer realistiese prentjie van die stryd, en meer spesifiek die gééstelike stryd, en die “geweld” wat met die Geboorte gepaardgegaan het:
“… geskree van die pyn, want die geboortepyne was daar … ’n groot vuurrooi draak … Hy wou haar kind verslind sodra sy hom in die wêreld bring … Haar kind is egter weggeruk … na die woestyn toe gevlug … oorlog … Migael en sy engele moes oorlog voer teen die draak …”
Here, gee dat ek in die Kerstyd wat kom deur ’n splinternuwe bril na die Geboorte sal kyk. Plant in my die sade van nuwe waardering vir die laaste offer, die Groot Genade.
Die landdros het ook gesê daar is ŉ sterk moontlikheid dat Setsong getuies kan intimideer. “Ao. [Victor] Ramorwesi, die ondersoekbeampte in die saak, het aan die hof gesê dat twee getuies gesien het hoe die beskuldigde die oorledene met ŉ panga in sy kop en lyf kap en sy bloed drink. Hierdie twee getuies kruip nou weg na aanleiding van die situasie in Marikana.”